ประจำเดือนตอน ธ.ค.62 มาวันที่7 หมดวันที่11 เดือนมกราคม 63 มาวันที่7 หมดวันที่11 เดือนกุมภาพันธ์ 63 มาวันที่4 หมดวันที่9 และมาอีกทีวันที่29 ในเดือนกพ. และหมดวันที่5ของเดือนมีนาคม และในเดือนมีนาคม มีประจำเดือนมาอีกรอบ คือวันที่29 และหมดในวันที่2ของเดือนเมษายน เท่ากับ เดือนกุมภาพันธ์และมีนาคมมีประจำเดือนสองรอบ ในเดือนเดียวกัน และถ้าหากเดือนเมษายน วันที่29 ประจำเดือนมาอีก ก็จะเท่ากับว่า มีสองรอบในเดิอนเดียวกัน3เดือน ไม่เคยทานยาคุมกำเนิด และไม่ได้มีเพศสัมพันธ์ค่ะ แบบนี้ผิดปกติอะไรไหมคะ
สวัสดีค่ะ ประจำเดือนเป็นเลือดที่หลุดลอกออกมาในแต่ละรอบเดือน ที่จะเกิดทุก 22-35 วัน จึงเป็นไปได้ว่าจะมี 2 ครั้งในเดือนเดียวกัน แบบต้นเดือนหรือท้ายเดือนได้ แต่ถ้ายังห่างกันในช่วงเวลาดังกล่าวไป และมาประมาณ 3-7 วันแล้วหยุดสนิท ไม่มีออกกระปริดกระปรอยออกมาอีกในระหว่างรอบเดือน ก็ถือว่าเป็นเลือดประจำเดือนปกติค่ะแนะนำสังเกตอาการต่อไปอย่างใกล้ชิด หากเลือดออกมาถี่กว่า 22 วันจากครั้งก่อน ออกมากระปริดกระปรอย หรือเป็นลิ่มเลือด ปวดหน่วงท้องน้อย อาจมีความผิดปกติเช่นการติดเชื้อหรือมีเนื้องอกในอวัยวะสืบพันธุ์เพศหญิง ควรรีบไปพบสูตินรีแพทย์ ตอนนี้ยังไม่ซื้อยาปรับฮอร์โมนใดๆมาใช้เองค่ะ